钦定古今图书集成/明伦汇编/氏族典/第201卷 > 《郑樵通志》 > 高傒
## 钦定古今图书集成/明伦汇编/氏族典/第201卷 > 《郑樵通志》 > 高傒

按《左传庄公九年》：“秋，师及齐师战于干时，我师败绩。
鲍叔率师来言曰：‘子纠亲也，请君讨之。管召仇也，请
受而甘心焉’。乃杀子纠于生窦，召忽死之。管仲请囚，
鲍叔受之，及堂阜而税之。归而以告曰：‘管夷吾治于
高傒，使相可也’。公从之。”〈注〉《高傒》，齐卿高敬仲也。